OpenLLM-France/wikimedia huggingface dataset:
# Nicasio Garbayo Ayala

Nicasio Garbayo Ayala va ser un metge i polític republicà de Navarra (Espanya). Va ser alcalde de Pamplona entre 1931 i 1934, el segon alcalde després de la proclamació de la II República Espanyola i últim alcalde republicà abans de l'esclat de la Guerra Civil.
Va formar part de la candidatura de la Conjunció Republicano-Socialista a l'ajuntament de Pamplona en les eleccions del 12 d'abril de 1931, com a membre del Partit Republicà Autònom Navarrès. Després de la repetició de les eleccions municipals, impugnades, al maig de 1931, va obtenir acta de regidor, i va ser escollit alcalde de Pamplona al novembre de 1931 després de la marxa de Mariano Ansó a les Corts Generals, en ser elegit diputat a les eleccions generals espanyoles de 1931. En 1933 va entrar a formar part d'Acció Republicana, el partit de Manuel Azaña, confluint a Izquierda Republicana al març de 1934. A l'agost d'aquest any va dimitir dels seus càrrecs juntament amb els tinents d'alcalde esquerrans i fou succeït pel carlista Tomás Mata Lizaso.

## Enllaços externs

* Republicanismo en Navarra, a l'Enciclopèdia General Il·lustrada del País Basc "Auñamendi"
# Nicasio Álvarez de Sotomayor

Nicasio Álvarez de Sotomayor Gordillo y Aguilar (Cilleros, Extremadura 1900 - Serra de Gata, 2 d'agost de 1936) va ser un sindicalista i polític espanyol dels anys trenta del segle xx.

## Biografia

El 1931 es llicencià en medicina a la Universitat de Madrid. El 1930 s'afilià a la CNT, de la que en fou secretari general de la Federació de Madrid i tresorer del sindicat de Sanitat. Fou empresonat per les autoritats de la dictadura de Primo de Rivera entre octubre de 1930 i abril de 1931. Fou un dels líders sindicals de la vaga de la Telefònica de 1931. El 1932, però, abandonà la CNT per haver mantingut enfrontaments amb dirigents de la FAI. Aleshores va passar a formar part de Falange Española, en el si de la qual va fundar un sindicat el 1934, la Central Obrera Nacional-Sindicalista (juntament amb el també anarquista Francisco Guillén Salaya i el comunista Manuel Mateo), a instàncies de Ramiro Ledesma Ramos. Fou membre del I Consell Nacional de Falange Española y de las JONS, com a Cap de Serveis reconegut per la Junta de Comandament el 28 d'agost de 1934. L'any següent, però, es desvinculà de Falange, firmant el comunicat de premsa amb Ramiro Ledesma Ramos i l'altre fundador de les JONS, Onésimo Redondo (Heraldo de Madrid, 14 de gener de 1935). Tots tres foren expulsats de l'organització el 1935.
Malgrat la seva anterior militància, a les eleccions generals espanyoles de 1936 va donar suport la candidatura del Front Popular i fou escollit alcalde de Cilleros dins les llistes del PSOE. En el moment en què es produí el cop d'estat del 18 de juliol de 1936 era president de la Casa del Pueblo. Aleshores va fugir a la muntanya, on va organitzar actes de sabotatge contra els nacionals fins al 2 d'agost de 1936, quan fou abatut a la Serra de Gata. Segons altres versions fou afusellat per falangistes.

## Referències

* 1 2 Entrada en el Diccionario biográfico del socialismo español.
* ↑ «Central obrera Nacional-Sindicalista». Arxivat de l'original el 2010-09-24. [Consulta: 1r maig 2012].
* ↑ «Textos Históricos Nacional-Sindicalistas». Arxivat de l'original el 2011-11-04. [Consulta: 1r maig 2012].
* ↑ La represión en Cilleros durante la guerra civil
* ↑ Nicasio Álvarez de Sotomayor
# Cochranella castroviejoi

Cochranella castroviejoi és una espècie de granota que viu a Veneçuela.

## Bibliografia

* La Marca, E., Mijares, A., Señaris, C. & Manzanilla, J. 2004. Cochranella castroviejoi. 2006 IUCN Red List of Threatened Species. Accedit a 25 d'abril del 2008
# Codi ATC G02

El codi ATC G02, descrit com Altres productes ginecològics, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup G02 és part del grup anatòmic G Sistema genitourinari i hormones sexuals.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QG02...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## G02A Oxitòcics

    G02A B Alcaloides de l'ergot
    G02A C Alcaloides de l'ergot i oxitocina, incl. derivats, en combinació
    G02A D Prostaglandines
    G02A X Altres oxitòcics

## G02B Anticonceptius per a ús tòpic

    G02B A Anticonceptius intrauterins
    G02B B Anticonceptius intravaginals

## G02C Altres productes ginecològics

    G02C A Simpaticomimètics que inhibeixen el treball de part
    G02C B Inhibidors de la prolactina
    G02C C Productes antiinflamatoris per a administració vaginal
    G02C X Altres productes ginecològics

## Referències

* ↑ «ATC/DDD Index 2016: code G02». WHO Collaborating Centre for Drug Statistics Methodology.
* ↑ «ATCvet Index 2016: code QG02». WHO Collaborating Centre for Drug Statistics Methodology.
# Netxàievka (Saràtov)

* Per a altres significats, vegeu «Netxàievka».
Netxàievka (en rus: Нечаевка) és un poble de l'óblast de Saràtov, a Rússia, segons el cens del 2010 tenia 70 habitants. Pertany al districte municipal de Voskressénskoie.

## Referències

* ↑ И. Козловский. «Березняки – село в Воскресенском районе». Большая Саратовская Энциклопедия, 2020. Arxivat de l'original el 2020-10-26. [Consulta: 21 octubre 2020].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 21 octubre 2020].
# Nord de Califòrnia

La Regió del Nord de Califòrnia (en anglès Northern California, o, abreujadament, NorCal) fa referència a la part nord de l'Estat de Califòrnia (Estats Units), i abasta tots els comtats de l'estat llevat dels 10 que són part de la regió del Sud de Califòrnia. Les seves característiques més conegudes són el bell litoral, el clima mediterrani, la baixa densitat de la població (excepte pel que fa a l'àrea de San Francisco i la regió metropolitana de Sacramento) i els boscos. El nord de Califòrnia té una població de 15.028.392 habitants.

## Vegeu també

* Est de Califòrnia
* Sud de Califòrnia
* Costa Oest dels Estats Units
# Lluïsa Carlota de Dinamarca

Lluïsa Carlota de Dinamarca, princesa de Hessen-Kassel (Palau de Christiansborg 1789 - Kassel 1864). Princesa de Dinamarca amb el tractament d'altesa reial que contragué matrimoni en el si de la casa landgravinal de Hessen-Kassel.
Nescuda al Palau de Christiansborg, a la capital danesa, el dia 30 d'octubre de l'any 1789 essent filla del príncep hereu Frederic de Dinamarca i de la duquessa Sofia Frederica de Mecklenburg-Schwerin. Lluïsa Carlota era neta per via paterna del rei Frederic V de Dinamarca i de la princesa Juliana Maria de Brunswick-Wolfenbüttel; i per via materna, del duc Lluís de Mecklenburg-Schwerin i de la duquessa Carlota Sofia de Saxònia-Coburg Saafeld.
Lluïsa Carlota es casà el 10 de novembre de 1810 amb el príncep Guillem de Hessen-Kassel, fill del príncep Frederic de Hessen i de la princesa Carolina de Nassau-Usingen. La parella tingué sis fills:
# Ricinus vaderi

El Ricinus vaderi és una espècie de polls d'aus (mallophaga) que parasita la calàndria comuna (Melanocorypha calandra) a l'Azerbaidjan. És un membre del gènere Ricinus, el més gran gènere de polls que parasiten les aus passeriformes.
El nom de l'espècie prové del caràcter cinematogràfic fictici de Darth Vader de la sèrie de La guerra de les galàxies. Segons els autors del primer estudi del paràsit, la companya del primer investigador va notar una semblança entre el cap del poll i el casc de Darth Vader.

## Referències

* 1 2 Valan, Miroslav; Sychra, Oldrich; Literak, Ivan Parasite, 23, 2016, pàg. 7. DOI: 10.1051/parasite/2016007. ISSN: 1776-1042. PMC: 4763114. PMID: 26902646.
* ↑ Bernard C. Nelson (1972): A Revision of the New World Species of Ricinus (Mallophaga). Occurring on Passeriformes (Aves), University of California Publications in Entomology Volume 68, University of California Press, Berkeley & Los Angeles, ISBN 0-520-09412-3 PDF Arxivat 2016-02-08 a Wayback Machine.

## Enllaços externs

* EntomologyToday (26 febrer 2016): New Chewing Lice Species Named after Darth Vader
# Història registrada

La història registrada (de vegades anomenada història enregistrada) és una part de la història humana que s'ha escrit o s'ha enregistrat per l'ús de llenguatge. S'inicia en el quart mil·lenni aC, amb la invenció de l'escriptura. El període abans d'això es coneix com a prehistòria.
La història registrada comença amb els relats del món antic pels mateixos historiadors de l'antiguitat. Encara que és important tenir en compte el prejudici de cada autor antic, els seus relats són la base per a la nostra comprensió del passat antic. Les primeres cronologies es remunten a Mesopotàmia i l'antic Egipte, encara que cap escriptor històric en aquestes primeres civilitzacions es coneix pel nom. Alguns dels historiadors antics més notables foren Heròdot, Tucídides, Polibi, Manethó (historiografia grega), Zuo Qiuming, Sima Qian (historiografia xinesa), Titus Livi, Sal·lusti, Plutarc, Tàcit, Suetoni (historiografia romana).
En les societats premodernes, la poesia èpica, mitografia, llegendes recollides i textos religiosos van ser tractats sovint com a fonts d'informació històrica, i així un pot veure referències a escriptors com Homer, Vyasa, Valmiki i obres com el llibre bíblic Èxode com a fonts històriques; però, els autors d'aquests textos no estaven preocupats per determinar el que havia succeït en el passat, sinó que s'ocupaven de crear una narrativa cultural basada o complementària de la història, de manera que el seu testimoni ha de ser utilitzat amb precaució.
Fonts primàries són proves de la història, escrites de primera mà en el moment de l'esdeveniment per algú que hi era present. S'han descrit com aquelles fonts més properes a l'origen de la informació o idea en estudi. D'aquests tipus de fonts, s'ha dit que donen als investigadors la «informació directa, sense mediacions, sobre l'objecte d'estudi». Fonts secundàries són relats escrits de la història basats en l'evidència de les fonts primàries. Aquestes fonts, en general, són informes, obres o investigacions que analitzen, assimilen, avaluen, interpreten i o sintetitzen fonts primàries. Fonts terciàries són compilacions basades en fonts primàries i secundàries. Aquestes són fonts que, de mitjana, no es troben en aquells dos nivells.

## Referències

* 1 2 «Primary, Secondary and Tertiary Sources» (en anglès). Arxivat de l'original el 2009-12-30. [Consulta: 7 octubre 2010].
* ↑ Dalton, Margaret Steig; Charnigo, Laurie. «Historians and Their Information Sources» (PDF) (en anglès) p. 400–25, a 416 n.3, Setembre 2004. Arxivat de l'original el 2022-04-05. [Consulta: 7 octubre 2010]., citant el «U.S. Dept. of Labor», «Bureau of Labor Statistics» (2003), Occupational Outlook Handbook; Lorenz, C. «History: Theories and Methods». A: Neil J. Bates. International Encyclopedia of Social and Behavior Sciences. Amsterdam: Elsevier, 2001, p. 6871.

## Vegeu també

* Edat antiga.
* Escriptura cuneïforme.
* Historiografia.
* Sumer.

## Enllaços externs

* Fonts primàries i secundàries.
* Fonts de la història de l'art.
* MIRALLES, Eulàlia. Fonts i criteris de compilació en la història general de Catalunya d'Antoni Viladamor Arxivat 2010-06-08 a Wayback Machine. PDF.
# Homilètica

Homilètica (del grec homiletikos, de homilos, ajuntar), en la teologia és l'aplicació dels principis generals de la retòrica en les homilies.
A més del cristianisme l'homilètica s'ha fet servir en el judaisme i l'Aggada és la compilació dels sermons dels rabins

## Alguns predicadors famosos del cristianisme

A França segons Voltaire les homilies més cèlebres van ser les de Bossuet, Bourdaloue, i Massillon; François Fénelon, en canvi, cremà els seus sermons.
Hug de Sant Victor (mort el 1141) donà tres condicions per a fer un sermó: Havia d'ésser sant prudent i noble per les quals coses requeria el predicador, respectivament, santitat, coneixement i eloqüència. Guibert, Abbot de Nogent (mort el 1124), escriví un famós llibre de predicacions titulat "Quo ordine sermo fieri debet" on recomana que la predicació precedeixi la pregària.

## Fonts i referències

* La lectura es refereix a l'obra de Digby "Mores Catholici", vol. II, pp. 158–172, i a la de Neale, "Mediæval Sermons".
* una crítica de l'homilètica Arxivat 2009-11-24 a Wayback Machine.
* homilètica des de l'evangelisme
* La literatura antiga se cita exhaustivament a l'obra de WG Blaikie, For the Work of the Ministry (1873); i a DP Kidder, Treatise on homiletics (1864).
* Homiletics - Article de l'Enciclopèdia Catòlica.
Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
# Haplochromis microchrysomelas

Haplochromis microchrysomelas és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,3 cm de longitud total.

## Distribució geogràfica

Es troba al llac Kivu (Ruanda).

## Referències

* 1 2 FishBase (anglès)
* ↑ De Vos, L., J. Snoeks i D.F.E. Thys van den Audenaerde, 2001. An annotated checklist of the fishes of Ruanda (east central Africa), with historical data on introductions of commercially important species. J. E. Afr. Nat. Hist. 90:41-68.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Holdenita

La holdenita és un mineral de la classe dels fosfats. Rep el nom en honor d'Albert Fairchild Holden (Cleveland, Ohio, EUA, 31 de desembre de 1866 - 18 de maig de 1913), enginyer de mines i col·leccionista de minerals de la zona de Franklin, benefactor de la Universitat Harvard.

## Característiques

La holdenita és un arsenat de fórmula química (Mn$^{2+}$,Mg)₆Zn₃(AsO₄)₂(SiO₄)(OH)₈. Cristal·litza en el sistema ortoròmbic. La seva duresa a l'escala de Mohs és 4.
Segons la classificació de Nickel-Strunz, la holdenita pertany a «08.BE: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ > 2:1» juntament amb els següents minerals: augelita, grattarolaïta, cornetita, clinoclasa, arhbarita, gilmarita, allactita, flinkita, raadeïta, argandita, clorofenicita, magnesioclorofenicita, gerdtremmelita, dixenita, hematolita, kraisslita, mcgovernita, arakiïta, turtmannita, carlfrancisita, sinadelfita, kolicita, sabel·liïta, jarosewichita, theisita, coparsita i waterhouseïta.

## Formació i jaciments

Va ser descoberta en mostres de la col·lecció personal d'Albert Fairchild Holden, de qui rep el nom aquest mineral, provinents de la localitat de Franklin, a Nova Jersey, Estats Units. Posteriorment ha estat trobada a la mina Sterling, al proper municipi d'Ogdensburg.

## Referències

* ↑ «Holdenite» (en anglès). Mindat. [Consulta: 11 maig 2019].
# Hudson (Dakota del Sud)

Hudson és una població dels Estats Units a l'estat de Dakota del Sud. Segons el cens del 2000 tenia 402 habitants.

## Demografia

Segons el cens del 2000, Hudson tenia 402 habitants, 146 habitatges, i 93 famílies. La densitat de població era de 574,9 habitants per km².
Dels 146 habitatges en un 33,6% hi vivien nens de menys de 18 anys, en un 56,2% hi vivien parelles casades, en un 6,8% dones solteres, i en un 36,3% no eren unitats familiars. En el 29,5% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,22.
Per edats la població es repartia de la següent manera: un 29,9% tenia menys de 18 anys, un 6% entre 18 i 24, un 25,6% entre 25 i 44, un 19,7% de 45 a 60 i un 18,9% 65 anys o més.
L'edat mediana era de 37 anys. Per cada 100 dones de 18 o més anys hi havia 89,3 homes.
La renda mediana per habitatge era de 36.250 $ i la renda mediana per família de 44.792 $. Els homes tenien una renda mediana de 30.469 $ mentre que les dones 21.607 $. La renda per capita de la població era de 16.339 $. Entorn de l'1,9% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hudson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Hudson». American Fact Finder. Oficina del Cens dels Estats Units, 12-01-2010.
# Henry Gray

Henry Gray (1827 - 13 de juny 1861) va ser un anatomista anglès i cirurgià conegut, sobretot pel seu treball en la publicació del llibre Anatomia de Gray. Va ser elegit Fellow of the Royal Society (FRS) a l'edat de 25 anys.
Va estudiar el desenvolupament de les glàndules endocrines i de la melsa, i el 1853 va començar a exercir com a professor d'anatomia al St. George's Hospital Medical School.
# Hypophthalmichthys molitrix

Hypophthalmichthys molitrix és una espècie de peix cipriniforme de la família dels ciprínids.
Els mascles poden assolir 105 cm de longitud total i 50 kg de pes.
Les larves i els exemplars immadurs mengen zooplàncton, mentre que a partir dels 15 mm de llargària només es nodreixen de fitoplàncton.
És un peix d'aigua dolça i de clima subtropical (6 °C-28 °C).
Es troba a Àsia: la Xina i la Sibèria oriental, tot i que ha estat introduït arreu del món per controlar la proliferació d'algues i per al consum humà.

## Referències

* ↑ IGFA, 2001. Base de dades de registres de pesca IGFA fins al 2001. IGFA, Fort Lauderdale, Florida, Estats Units.
* ↑ Billard, R., 1997. Les poissons d'eau douce des rivières de France. Identification, inventaire et répartition des 83 espèces. Lausana, Delachaux & Niestlé, 192p.
* 1 2 3 FishBase (anglès)
* ↑ Etnier, D.A. i W.C. Starnes, 1993. The fishes of Tennessee. The University of Tennessee Press, Knoxville (Tennessee), Estats Units.
* ↑ Billard, R., 1997.
* ↑ Li, S., L. Wu, J. Wang, Q. Chou i Y. Chen, 1990. Comprehensive genetic study on Chinese carps. Shanghai Scientific & Technical Publishers, Shanghai, la Xina, 226 p.
* ↑ Frimodt, C., 1995. Multilingual illustrated guide to the world's commercial coldwater fish. Fishing News Books, Osney Mead, Oxford, Anglaterra. 215 p.

## Enllaços externs

* AQUATAB
# Hypomyces lateritius

Hypomyces lateritius o mare del rovelló nom que també rep una altra espècie que és Hypomyces lactifluorum, és un fong ascomicet paràsit dels rovellons però que n'incrementa la qualitat gastronòmica fent que el bolet sigui més dur i gustós a més d'impedir que se'l mengin les larves d'insectes.
És un fong gairebé microscòpic que dona l'aparença d'una capa fina lletosa de color blanc al rovelló parasitat del qual en deforma el capell, a més d'atrofiar l'himeni i les làmines però no n'impedeix la sortida del làtex quan el rovelló es talla.

## Distribució

Hypomyces lateritius es troba a tot arreu on es visquin els rovellons, per tant es troba a Amèrica del Nord, des d'Alaska a Mèxic i a Europa des de la península Ibèrica a Ucraïna. A Àsia al Kazakhstan, Kirguizstan i Sibèria occidental. També ha estat citat a Nova Zelanda.

## Referències

* ↑ Petch (1963), In: N. Amer. Fl. (New York) 7:220
* ↑ Maire (1906), In: Annls mycol. 4(4):331
* ↑ Kunze (1823), In: Mykologische Hefte (Leipzig) 2:42
* ↑ «CABI databases». [Consulta: 24 gener 2013].
* ↑ «Fitxa micològica». [Consulta: 7 abril 2015].
# Hypopachus barberi

Hypopachus barberi és una espècie de granota que viu al Salvador, Guatemala, Hondures i Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G., Köhler, G., Acevedo, M., Cruz, G., Wilson, L.D. & Muñoz Alonso, A. 2004. Hypopachus barberi. Llista Vermella d'Espècies Amenaçades de la UICN 2006. Consulta: 28 d'abril del 2008.
# Hutka

Hutka és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1588.
# Hovelange

Hovelange (en luxemburguès: Huewel; en alemany: Hovelingen) és una vila de la comuna de Beckerich, situada al districte de Diekirch del cantó de Redange. Està a uns 20 km de distància de la ciutat de Luxemburg.

## Referències

* ↑ «Hovelange». [Consulta: 26 setembre 2015].
# Heroic Duo

Heroic Duo (Shuang xiong, 雙雄) és una pel·lícula de Hong Kong dirigida per Benny Chan, estrenada el 2003.

## Argument

Ken Li Wen-Kin és un càrrec de la Policia de Hong Kong, amb una personalitat egocèntrica i dominant. És intolerant amb equivocacions, amb els seus inferiors i la seva promesa, Brenda, pateix a causa de la seva personalitat masclista. L'acció principal comença quan l'Inspector Li investiga un policia que ha comès un delicte. A l'interrogatori el policia revela que no recorda res des que va conèixer un home la nit abans. Les estranyes circumstàncies porten Li a Jack Lai que és un mestre hipnotitzador i que és a la presó després de l'assassinat de la seva dona, comès sota coacció. Jack clarament sap qui és el responsable però és també segur que només ell pot identificar el culpable. Li per això agafa Jack des de la presó i se l'enduu. Encara que fracassen en agafar el criminal, és clara l'evidència a l'apartament que hi ha una trama per robar diamants egipcis per valor de dos milions.

## Repartiment

* Ekin Cheng: Ken.
* Leon Lai: Jack Lai.
* Kar Yan Lam: Brenda.
* Francis Ng: Hoi.
* Samuel Pang: King-Chi Pang.

## Premis

* Nominacions per al premi a la millor coreografia (Wei Tung), fotografia (Poon Liu-Ming) i director, en els Premis de Cinema de Hong Kong 2004.

## Referències

* ↑ «Heroic Duo». The New York Times.

## Enllaços externs

* Critica Sancho does Asia
* Critica Hk Mania
# Ibagué

Ibagué és la capital del departament de Tolima, al centre Colòmbia. Està situada a la Serralada Central dels Andes, a prop del Nevado del Tolima. Es troba a 1.285 metres sobre el nivell del mar, i té una temperatura mitjana de 22 °C. Fou fundada el 14 d'octubre de 1550 pel capità castellà Andrés López de Galarza, sent així una de les ciutats més antigues d'Amèrica. És coneguda com a la «Ciutat colombiana de la Música». Segons el cens de 2005, Ibagué té 495.246 habitants.

## Referències

* ↑ «Censo General 2005 - Ibagué». [Consulta: 1r juliol 2014].
# Infestació per ectoparàsits

Una infestació per ectoparàsits o ectoparasitosi és una malaltia parasitària causada per organismes que viuen principalment en la superfície de l'hoste.
Exemples:
* Sarna
* Pediculosi (polls)
* Lernaeocera branchialis (cuc de bacallà)

## Referències

* ↑ Estrada B «Ectoparasitic infestations in homeless children». Semin Pediatr Infect Dis, vol. 14, 1, 01-01-2003, pàg. 20–4. DOI: 10.1053/spid.2003.127213. PMID: 12748918.